CELEX: 52022PC0055
Language: fi
Date: 2022-02-03
Title: Ehdotus EUROOPAN PARLAMENTIN JA NEUVOSTON ASETUS kehyksestä covid-19-tautiin liittyvien yhteentoimivien rokotusta, testausta ja taudista parantumista koskevien todistusten (EU:n digitaalinen koronatodistus) myöntämiseksi jäsenvaltioiden alueella laillisesti oleskeleville tai asuville kolmansien maiden kansalaisille covid-19-pandemian aikana sekä kyseisten todistusten todentamiseksi ja hyväksymiseksi annetun asetuksen (EU) 2021/954 muuttamisesta

EUROOPAN
                             KOMISSIO
                                                       Bryssel 3.2.2022
                                                       COM(2022) 55 final
                                                       2022/0030 (COD)
                                             Ehdotus
                 EUROOPAN PARLAMENTIN JA NEUVOSTON ASETUS
    kehyksestä covid-19-tautiin liittyvien yhteentoimivien rokotusta, testausta ja taudista
   parantumista koskevien todistusten (EU:n digitaalinen koronatodistus) myöntämiseksi
       jäsenvaltioiden alueella laillisesti oleskeleville tai asuville kolmansien maiden
    kansalaisille covid-19-pandemian aikana sekä kyseisten todistusten todentamiseksi ja
              hyväksymiseksi annetun asetuksen (EU) 2021/954 muuttamisesta
FI                                                                                          FI
 ---pagebreak---                                                    PERUSTELUT
   1.        EHDOTUKSEN TAUSTA
   •         Ehdotuksen perustelut ja tavoitteet
   Schengenin sopimuksen soveltamisesta tehdyn yleissopimuksen1 mukaisesti kolmansien
   maiden kansalaiset, jotka asuvat tai oleskelevat jossakin jäsenvaltiossa laillisesti, voivat
   matkustaa vapaasti muiden jäsenvaltioiden alueella, jos he täyttävät tietyt edellytykset.
   Unionin toimintapolitiikka, jonka mukaan henkilöille sisärajojen ylityksen yhteydessä
   tehtävistä tarkastuksista on luovuttu, hyödyttää näin ollen unionin kansalaisten lisäksi myös
   kolmansien maiden kansalaisia, joilla on oikeus matkustaa EU:ssa. Pyrkiessään rajoittamaan
   covid-19-koronavirustautia aiheuttavan, vakavan äkillisen hengitystieoireyhtymän aiheuttavan
   koronavirus 2:n (SARS-CoV-2) leviämistä jäsenvaltiot ovat kuitenkin ottaneet käyttöön
   rajoituksia, joista osa on vaikuttanut tämän oikeuden käyttämiseen. Näihin toimenpiteisiin on
   useassa tapauksessa sisältynyt maahantulorajoituksia tai muita rajat ylittäviin matkustajiin
   sovellettavia erityisvaatimuksia, kuten karanteeni tai omaehtoinen eristäytyminen tai testi
   SARS-CoV-2-tartunnan varalta ennen maahantuloa ja/tai sen jälkeen.
   Euroopan parlamentti ja neuvosto hyväksyivät 14. kesäkuuta 2021 Euroopan unionin
   toiminnasta tehdyn sopimuksen (SEUT) 21 artiklan nojalla asetuksen (EU) 2021/953
   kehyksestä covid-19-tautiin liittyvien yhteentoimivien rokotusta, testausta ja taudista
   parantumista koskevien todistusten (EU:n digitaalinen koronatodistus) myöntämiseksi,
   todentamiseksi ja hyväksymiseksi helpottamaan henkilöiden vapaata liikkuvuutta covid-19-
   pandemian aikana.2 Asetuksella (EU) 2021/953 helpotetaan vapaata liikkuvuutta antamalla
   unionin kansalaisille ja heidän perheenjäsenilleen, jotka voivat olla kolmansien maiden
   kansalaisia, yhteentoimivia ja yhteisesti hyväksyttyjä todistuksia, jotka koskevat covid-19-
   rokotuksia, testausta ja taudista parantumista ja joita he voivat käyttää matkustaessaan. Jos
   jäsenvaltiot luopuvat tietyistä vapaata liikkuvuutta koskevista rajoituksista sellaisten
   henkilöiden osalta, joilla on todiste rokottamisesta, testauksesta tai parantumisesta, EU:n
   digitaalinen koronatodistus antaa kansalaisille mahdollisuuden hyötyä näistä vapautuksista.
   Euroopan parlamentti ja neuvosto antoivat samana päivänä myös asetuksen (EU) 2021/9543,
   joka perustuu SEUT-sopimuksen 77 artiklaan ja jonka tarkoituksena on helpottaa
   matkustamista Schengen-alueella covid-19-pandemian aikana ulottamalla EU:n digitaalista
   koronatodistusta koskevan kehyksen soveltaminen niihin kolmansien maiden kansalaisiin,
   jotka oleskelevat tai asuvat laillisesti jonkin jäsenvaltion alueella ja joilla on oikeus matkustaa
   muihin jäsenvaltioihin unionin oikeuden mukaisesti.
   Lisäksi EU:n digitaalisia koronatodistuksia koskeva järjestelmä on osoittautunut ainoaksi
   koronatodistusjärjestelmäksi, joka toimii kansainvälisellä tasolla laajassa mittakaavassa.
   Tämän vuoksi EU:n digitaalinen koronatodistus on saanut maailmanlaajuista merkitystä, ja se
   on edistänyt pandemian torjuntaa kansainvälisellä tasolla helpottamalla turvallista
   1
           EUVL L 239, 22.9.2000, s. 19.
   2
           Euroopan parlamentin ja neuvoston asetus (EU) 2021/953, annettu 14 päivänä kesäkuuta 2021,
           kehyksestä covid-19-tautiin liittyvien yhteentoimivien rokotusta, testausta ja taudista parantumista
           koskevien todistusten (EU:n digitaalinen koronatodistus) myöntämiseksi, todentamiseksi ja
           hyväksymiseksi helpottamaan henkilöiden vapaata liikkuvuutta covid-19-pandemian aikana (EUVL L
           211, 15.6.2021, s. 1).
   3
           Euroopan parlamentin ja neuvoston asetus (EU) 2021/954, annettu 14 päivänä kesäkuuta 2021,
           kehyksestä covid-19-tautiin liittyvien yhteentoimivien rokotusta, testausta ja taudista parantumista
           koskevien todistusten (EU:n digitaalinen koronatodistus) myöntämiseksi jäsenvaltioiden alueella
           laillisesti oleskeleville tai asuville kolmansien maiden kansalaisille covid-19-pandemian aikana sekä
           kyseisten todistusten todentamiseksi ja hyväksymiseksi (EUVL L 211, 15.6.2021, s. 24).
FI                                                         1                                                     FI
 ---pagebreak---    kansainvälistä matkustamista ja maailmantalouden elpymistä. Tammikuun 2022 loppuun
   mennessä EU:n digitaalisia koronatodistuksia koskevaan järjestelmään oli liitetty kolme EU:n
   ulkopuolista Euroopan talousalueen maata4, Sveitsi5 sekä 29 muuta kolmatta maata ja aluetta6,
   ja vielä useampien uskotaan liittyvän siihen myöhemmin. EU:n digitaalisten
   koronatodistusten järjestelmä on tunnustettu yhdeksi keskeisistä digitaalisista ratkaisuista,
   joilla kansainvälistä liikkuvuutta voidaan palauttaa7, ja Kansainvälinen ilmakuljetusliitto
   IATA on kehottanut maita hyväksymään EU:n digitaalisen koronatodistuksen
   maailmanlaajuiseksi standardiksi.8 Komissio jatkaa toimiaan sellaisten kolmansien maiden
   tukemiseksi, jotka ovat kiinnostuneita kehittämään yhteentoimivia koronatodistusjärjestelmiä.
   Tähän voi sisältyä uusien avoimen lähdekoodin viiteratkaisujen tarjoamista, jotta kolmansien
   maiden todistukset voidaan muuntaa EU:n digitaalisen koronatodistuksen kanssa
   yhteentoimivaan muotoon, koska järjestelmään on myös mahdollista yhdistää sellaiset
   kolmannet maat, joiden todistukset on muunnettu yhteentoimiviksi.9
   EU:n digitaalinen koronatodistus on asetuksen hyväksymisen jälkeen otettu onnistuneesti
   käyttöön kaikkialla unionissa, ja vuoden 2021 loppuun mennessä todistuksia oli myönnetty yli
   miljardi. EU:n digitaalinen koronatodistus on siten laajalti saatavilla oleva ja luotettavasti
   hyväksytty väline, jolla helpotetaan paitsi unionin kansalaisten ja heidän perheenjäsentensä
   vapaata liikkuvuutta myös edellä mainittujen kolmansien maiden kansalaisten ryhmien
   matkustamista unionin alueella covid-19-pandemian aikana.
   Asetusten (EU) 2021/953 ja 2021/954 antamisen jälkeen covid-19-pandemiaan liittyvä
   epidemiologinen tilanne on kehittynyt huomattavasti. Yhtäältä annettujen rokotusten, myös
   tehosteannosten, määrä on kasvanut maailmanlaajuisesti.
   Toisaalta SARS-CoV-2:n huolta aiheuttavan deltamuunnoksen leviäminen vuoden 2021
   jälkipuoliskolla lisäsi merkittävästi tartuntoja, sairaalahoidon tarvetta ja kuolemantapauksia,
   minkä vuoksi jäsenvaltioiden oli toteutettava tiukkoja kansanterveystoimenpiteitä
   terveydenhuoltojärjestelmän kantokyvyn turvaamiseksi. Vuoden 2022 alussa SARS-CoV-2:n
   huolta aiheuttava omikronmuunnos lisäsi jyrkästi covid-19-tapausten määrää, korvasi nopeasti
   deltan ja levisi ennennäkemättömällä tavalla yhteisöjen sisällä niin unionissa kuin sen
   ulkopuolellakin.
   Tällä hetkellä ei ole mahdollista ennustaa, millainen vaikutus tartuntojen mahdollisella
   lisääntymisellä on vuoden 2022 jälkipuoliskolla. Ei myöskään voida sulkea pois
   mahdollisuutta, että pandemiatilanne pahenee uusien huolta aiheuttavien SARS-CoV-2-
   muunnosten ilmaantumisen vuoksi.
   Edellä esitetyn vuoksi ei voida sulkea pois mahdollisuutta, että jäsenvaltiot vaativat
   kolmansien maiden kansalaisilta, jotka oleskelevat tai asuvat laillisesti jonkin jäsenvaltion
   alueella ja joilla on oikeus matkustaa muihin jäsenvaltioihin unionin oikeuden mukaisesti,
   edelleen covid-19-rokotuksia ja -testausta tai taudista parantumista koskevaa näyttöä myös 30.
   kesäkuuta 2022 jälkeen, jolloin asetusten (EU) 2021/953 ja 2021/954 voimassaolon on tällä
   4
           Islanti, Liechtenstein ja Norja.
   5
           Unionin kansalaisilla ja Sveitsin kansalaisilla on vastavuoroiset maahantulo- ja oleskeluoikeudet
           henkilöiden vapaasta liikkuvuudesta tehdyn Euroopan yhteisön ja sen jäsenvaltioiden sekä Sveitsin
           valaliiton välisen sopimuksen (EYVL L 114, 30.4.2002, s. 6) perusteella.
   6
           https://ec.europa.eu/info/live-work-travel-eu/coronavirus-response/safe-covid-19-vaccines-
           europeans/eu-digital-covid-certificate_en#recognition-of-covid-certificates-from-third-non-eu-countries
   7
           https://wttc.org/News-Article/WTTC-identifies-digital-solutions-for-governments-worldwide-to-
           significantly-restore-international-mobility
   8
           https://www.iata.org/en/pressroom/2021-releases/2021-08-26-01/
   9
           Asetuksen (EU) 2021/953 8 artiklan 2 kohdan nojalla hyväksytyllä täytäntöönpanosäädöksellä.
FI                                                         2                                                       FI
 ---pagebreak---    hetkellä määrä päättyä. Näin ollen on tärkeää varmistaa mahdollisuus käyttää EU:n
   digitaalista koronatodistusta myös kyseisen päivämäärän jälkeen.
   Koska kaikki SARS-CoV-2:n leviämisen rajoittamiseksi käyttöön otetut henkilöiden vapaata
   liikkuvuutta unionissa koskevat rajoitukset, mukaan lukien vaatimus EU:n digitaalisen
   koronatodistuksen esittämisestä, olisi kuitenkin poistettava heti kun epidemiologinen tilanne
   sen sallii, komissio ehdottaa, että asetusta (EU) 2021/954 muutetaan siten, että siinä olevat
   viittaukset asetukseen (EU) 2021/953 säilytetään ja että myös voimassaolon osalta tehdään
   dynaaminen viittaus samaan asetukseen.
   •         Yhdenmukaisuus muiden alaa koskevien politiikkojen säännösten kanssa
   Tämä ehdotus ei rajoita kolmansien maiden kansalaisten maahantuloedellytyksiä koskevien
   Schengenin sääntöjen soveltamista. Ehdotettua asetusta ei pitäisi missään nimessä tulkita niin,
   että sillä kannustetaan sisärajavalvonnan palauttamiseen tai helpotetaan sitä, sillä sen on
   oltava edelleen viimesijainen keino asetuksessa (EU) 2016/399 (Schengenin rajasäännöstö)
   vahvistettujen edellytysten mukaisesti. 10
   Komissio esitti ehdotuksessa neuvoston suositukseksi EU:hun suuntautuvaa muuta kuin
   välttämätöntä matkustamista koskevasta väliaikaisesta rajoituksesta ja sen mahdollisesta
   poistamisesta annetun suosituksen (EU) 2020/912 muuttamisesta11, että neuvoston
   suosituksen (EU) 2020/912 ja EU:n digitaalisen koronatodistuksen välille luodaan selkeä
   yhteys, jotta jäsenvaltioiden viranomaiset voivat helpommin todentaa kolmansien maiden
   myöntämien todistusten aitouden, voimassaolon ja eheyden.
   •         Yhdenmukaisuus unionin muiden politiikkojen kanssa
   Tämä ehdotus on osa unionin covid-19-pandemian johdosta laatimaa toimenpidepakettia. Se
   perustuu erityisesti terveysturvakomiteassa, sähköisten terveyspalvelujen verkostossa ja EU:n
   digitaalisen koronatodistuksen komiteassa tehtyyn työhön.
   Tällä ehdotuksella täydennetään ehdotusta COM(2022) 50 final, jonka tavoitteena on jatkaa
   kehyksestä covid-19-tautiin liittyvien yhteentoimivien rokotusta, testausta ja taudista
   parantumista koskevien todistusten (EU:n digitaalinen koronatodistus) myöntämiseksi,
   todentamiseksi ja hyväksymiseksi helpottamaan henkilöiden vapaata liikkuvuutta covid-19-
   pandemian aikana annetun asetuksen (EU) 2021/953 soveltamisaikaa.
   Tässä ehdotuksessa otetaan kaikilta osin huomioon myös jäsenvaltioiden toimivalta määritellä
   terveyspolitiikkansa (SEUT-sopimuksen 168 artikla).
   Tämä ehdotus on yhdenmukainen kolmansien maiden kansalaisten maahanmuuttoa koskevan
   unionin toimintapolitiikan kanssa.
   10
           Euroopan parlamentin ja neuvoston asetus (EU) 2016/399, annettu 9 päivänä maaliskuuta 2016,
           henkilöiden liikkumista rajojen yli koskevasta unionin säännöstöstä (Schengenin rajasäännöstö) (EUVL
           L 77, 23.3.2016, s. 1).
   11
           COM(2021) 754 final.
FI                                                        3                                                     FI
 ---pagebreak---    2.        OIKEUSPERUSTA,                       TOISSIJAISUUSPERIAATE                       JA
             SUHTEELLISUUSPERIAATE
   •         Oikeusperusta
   SEUT-sopimuksen 77 artiklan 2 kohdan c alakohdassa määrätään, että unioni vahvistaa
   edellytykset, joiden mukaisesti unionin alueella laillisesti oleskelevat tai asuvat kolmansien
   maiden kansalaiset voivat vapaasti liikkua unionin alueella lyhyen ajan. Toimet hyväksytään
   tavallista lainsäätämisjärjestystä noudattaen.
   Ehdotuksella muutettaisiin asetusta (EU) 2021/954, joka perustuu niin ikään SEUT-
   sopimuksen 77 artiklan 2 kohdan c alakohtaan.
   •         Toissijaisuusperiaate (jaetun toimivallan osalta)
   Jäsenvaltiot eivät voi yksinään saavuttaa tämän ehdotuksen tavoitetta, joka on asetuksen (EU)
   2021/954 soveltamisen jatkaminen. Sen vuoksi on tarpeen toteuttaa unionin tason
   toimenpiteitä.
   Jos unionin tason toimenpiteitä ei toteuteta, asetuksen (EU) 2021/954 soveltaminen lakkaisi.
   Sen seurauksena kolmansien maiden kansalaiset, jotka oleskelevat tai asuvat laillisesti jonkin
   EU:n tai ETA:n jäsenvaltion alueella ja joilla on oikeus matkustaa muihin jäsenvaltioihin
   unionin oikeuden mukaisesti, eivät voisi enää pyytää ja käyttää covid-19-tautiin liittyviä
   yhteentoimivia rokotusta, testausta ja taudista parantumista koskevia todistuksia.
   •         Suhteellisuusperiaate
   Unionin toimet voivat tuoda huomattavaa lisäarvoa edellä todettuihin haasteisiin
   vastaamisessa, ja ne ovat ainoa tapa saada aikaan yhteinen, toimiva ja hyväksytty covid-19-
   todistuksia koskeva kehys ja ylläpitää sitä.
   Covid-19-terveystodistuksia koskevien toimenpiteiden hyväksyminen yksipuolisesti tai ilman
   koordinointia voi johtaa siihen, että toimenpiteet rajoittavat sellaisten kolmansien maiden
   kansalaisten mahdollisuutta matkustaa unionissa, joilla olisi siihen oikeus.
   Ehdotettua muutosta olisi sovellettava asetuksen (EU) 2021/953 mukaisesti, sellaisena kuin
   sitä on ehdotettu muutettavaksi ehdotuksella COM(2022) 50 final, jonka perusteella EU:n
   digitaalisen koronatodistuksen käyttämistä voitaisiin jatkaa rajoitetun ajan sellaisten
   kolmansien maiden kansalaisten osalta, jotka asuvat tai oleskelevat laillisesti unionissa ja
   joilla on oikeus matkustaa unionin alueella.
   •         Toimintatavan valinta
   Asetuksella varmistetaan EU:n lainsäädännön suora, välitön ja yhtenäinen täytäntöönpano
   kaikissa jäsenvaltioissa.
   3.        JÄLKIARVIOINTIEN,               SIDOSRYHMIEN              KUULEMISTEN            JA
             VAIKUTUSTENARVIOINTIEN TULOKSET
   •         Sidosryhmien kuuleminen
   Ehdotuksessa otetaan huomioon jäsenvaltioiden viranomaisten kanssa eri foorumeilla
   säännöllisin väliajoin käydyt keskustelut.
FI                                                 4                                              FI
 ---pagebreak---    •         Asiantuntijatiedon keruu ja käyttö
   Ehdotus perustuu Euroopan tautienehkäisy- ja ‑valvontakeskuksen (ECDC) toimittamiin
   epidemiologisiin tietoihin ja arviointeihin, Euroopan lääkeviraston (EMA) tekemään covid-
   19-rokotteiden turvallisuutta, tehokkuutta ja laatua koskevaan arviointiin sekä
   terveysturvakomiteassa, sen diagnostisten covid-19-testien teknisessä työryhmässä ja
   sähköisten terveyspalvelujen verkostossa käytävään tekniseen tiedonvaihtoon ja
   asiaankuuluvaan saatavilla olevaan tieteelliseen näyttöön.
   •         Vaikutustenarviointi
   Asian kiireellisyyden vuoksi komissio ei tehnyt vaikutustenarviointia.
   •         Perusoikeudet
   Tämä ehdotus edellyttää henkilötietojen käsittelyä, terveystiedot mukaan luettuina.
   Ehdotuksella on mahdollisia vaikutuksia joihinkin yksilöiden perusoikeuksiin eli
   yksityiselämän kunnioittamiseen, josta määrätään perusoikeuskirjan 7 artiklassa, ja
   henkilötietojen suojaa koskevaan oikeuteen, josta määrätään 8 artiklassa. Yksityishenkilöiden
   henkilötietojen käsittely, mukaan lukien niiden keruu, niihin pääsy ja niiden käyttö, vaikuttaa
   perusoikeuskirjan mukaiseen yksityisyyttä koskevaan oikeuteen ja henkilötietojen suojaa
   koskevaan oikeuteen. Näihin perusoikeuksiin puuttuminen on perusteltava.
   Henkilötietojen suojaan ja tietoturvaan sovelletaan edelleen Euroopan parlamentin ja
   neuvoston asetusta (EU) 2016/67912. EU:n tietosuojajärjestelmästä ei ole tarkoitus poiketa, ja
   jäsenvaltioiden on pantava täytäntöön selkeät säännöt, edellytykset ja tehokkaat suojatoimet
   EU:n tietosuojasääntöjen mukaisesti.
   4.        TALOUSARVIOVAIKUTUKSET
   Tätä aloitetta tukevien toimien rahoitus esitetään ehdotuksen COM(2022) 50 final yhteydessä
   olevassa rahoitusselvityksessä.
   5.        LISÄTIEDOT
   •         Toteuttamissuunnitelmat, seuranta, arviointi ja raportointijärjestelyt
   Ei sovelleta.
   •         Ehdotukseen sisältyvien säännösten yksityiskohtaiset selitykset
   Ehdotuksen 1 artiklalla muutetaan asetuksen (EU) 2021/954 voimassaoloaikaa.
   Ehdotuksen 2 artiklassa säädetään asetuksen nopeutetusta voimaantulosta.
   12
           Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016,
           luonnollisten henkilöiden suojelusta henkilötietojen käsittelyssä sekä näiden tietojen vapaasta
           liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119,
           4.5.2016, s. 1).
FI                                                    5                                                    FI
 ---pagebreak---                                                                   2022/0030 (COD)
                                                       Ehdotus
                      EUROOPAN PARLAMENTIN JA NEUVOSTON ASETUS
      kehyksestä covid-19-tautiin liittyvien yhteentoimivien rokotusta, testausta ja taudista
     parantumista koskevien todistusten (EU:n digitaalinen koronatodistus) myöntämiseksi
          jäsenvaltioiden alueella laillisesti oleskeleville tai asuville kolmansien maiden
      kansalaisille covid-19-pandemian aikana sekä kyseisten todistusten todentamiseksi ja
                   hyväksymiseksi annetun asetuksen (EU) 2021/954 muuttamisesta
   EUROOPAN PARLAMENTTI ja EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen
   77 artiklan 2 kohdan c alakohdan,
   ottavat huomioon Euroopan komission ehdotuksen,
   noudattavat tavallista lainsäätämisjärjestystä,
   sekä katsovat seuraavaa:
   (1)     Unionin alueella laillisesti asuvat tai jonkin jäsenvaltion alueelle laillisesti tulleet
           kolmansien maiden kansalaiset voivat Schengenin säännöstön nojalla liikkua vapaasti
           kaikkien muiden jäsenvaltioiden alueella 90 päivän ajan minkä tahansa 180 päivän
           jakson aikana.13
   (2)     Euroopan parlamentti ja neuvosto hyväksyivät 14 päivänä kesäkuuta 2021 asetuksen
           (EU) 2021/95314, jolla otettiin käyttöön EU:n digitaalinen koronatodistus. Asetuksessa
           vahvistetaan yhteinen kehys yhteentoimivien koronarokotus-, testaus- tai
           parantumistodistusten antamiselle, todentamiselle ja hyväksymiselle, jotta voidaan
           helpottaa EU:n kansalaisten ja heidän perheenjäsentensä vapaata liikkuvuutta covid-
           19-pandemian aikana. Asetukseen (EU) 2021/953 liittyy Euroopan parlamentin ja
           neuvoston asetus (EU) 2021/95415, jolla EU:n digitaalista koronatodistusta koskeva
           kehys laajennetaan koskemaan niitä kolmansien maiden kansalaisia, jotka oleskelevat
           tai asuvat laillisesti jonkin jäsenvaltion alueella ja joilla on oikeus matkustaa muihin
           jäsenvaltioihin unionin oikeuden mukaisesti.
   (3)     Asetusten (EU) 2021/953 ja (EU) 2021/954 voimassaolon on määrä päättyä 30
           päivänä kesäkuuta 2022. Pandemia kuitenkin jatkuu yhä, ja huolta aiheuttavan
   13
           Euroopan parlamentin ja neuvoston asetus (EU) 2016/399, annettu 9 päivänä maaliskuuta 2016,
           henkilöiden liikkumista rajojen yli koskevasta unionin säännöstöstä (Schengenin rajasäännöstö) (EUVL
           L 77, 23.3.2016, s. 1).
   14
           Euroopan parlamentin ja neuvoston asetus (EU) 2021/953, annettu 14 päivänä kesäkuuta 2021,
           kehyksestä covid-19-tautiin liittyvien yhteentoimivien rokotusta, testausta ja taudista parantumista
           koskevien todistusten (EU:n digitaalinen koronatodistus) myöntämiseksi, todentamiseksi ja
           hyväksymiseksi helpottamaan henkilöiden vapaata liikkuvuutta covid-19-pandemian aikana (EUVL L
           211, 15.6.2021, s. 1).
   15
           Euroopan parlamentin ja neuvoston asetus (EU) 2021/954, annettu 14 päivänä kesäkuuta 2021,
           kehyksestä covid-19-tautiin liittyvien yhteentoimivien rokotusta, testausta ja taudista parantumista
           koskevien todistusten (EU:n digitaalinen koronatodistus) myöntämiseksi jäsenvaltioiden alueella
           laillisesti oleskeleville tai asuville kolmansien maiden kansalaisille covid-19-pandemian aikana sekä
           kyseisten todistusten todentamiseksi ja hyväksymiseksi (EUVL L 211, 15.6.2021, s. 24).
FI                                                         6                                                     FI
 ---pagebreak---        omikronmuunnoksen äskettäinen ilmaantuminen vaikeuttaa edelleen matkustamista
       unionissa. EU:n digitaalista koronatodistusta tarvitaan siis edelleen, ja on tarpeen
       mahdollistaa sen käytön jatkaminen.
   (4) Asetuksen (EU) 2021/953 soveltamista on määrä jatkaa 12 kuukaudella. Koska
       asetuksen (EU) 2021/954 tavoitteena on laajentaa asetuksen (EU) 2021/953
       soveltaminen tiettyihin unionissa laillisesti asuvien tai oleskelevien kolmansien
       maiden kansalaisten ryhmiin, sen soveltamisen kesto olisi kytkettävä suoraan
       asetukseen (EU) 2021/953. Sen vuoksi asetusta (EU) 2021/954 olisi muutettava.
   (5) Tämän asetuksen ei pitäisi tulkita helpottavan vapaan liikkuvuuden rajoitusten
       käyttöönottoa pandemian aikana tai kannustavan siihen. Vaatimusta todentaa
       asetuksella (EU) 2021/953 käyttöön otetut todistukset ei myöskään pitäisi katsoa
       perusteeksi sisärajarajavalvonnan väliaikaiselle palauttamiselle. Sisärajoilla tehtävien
       tarkastusten olisi pysyttävä viimeisenä keinona, jollei Euroopan parlamentin ja
       neuvoston asetuksessa (EU) 2016/399 (Schengenin rajasäännöstö) säädetyistä
       erityissäännöistä muuta johdu.
   (6) Euroopan unionista tehtyyn sopimukseen ja SEUT-sopimukseen liitetyssä, Tanskan
       asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei
       osallistu tämän asetuksen hyväksymiseen, asetus ei sido Tanskaa eikä sitä sovelleta
       Tanskaan. Koska tällä asetuksella kehitetään Schengenin säännöstöä, Tanska päättää
       mainitun pöytäkirjan 4 artiklan mukaisesti kuuden kuukauden kuluessa siitä, kun
       neuvosto on hyväksynyt tämän asetuksen, saattaako se asetuksen osaksi kansallista
       lainsäädäntöään.
   (7) Tällä asetuksella kehitetään niitä Schengenin säännöstön määräyksiä, joihin Irlanti ei
       osallistu neuvoston päätöksen 2002/192/EY16 mukaisesti; Irlanti ei siten osallistu
       tämän asetuksen hyväksymiseen, se ei sido Irlantia eikä sitä sovelleta Irlantiin. Jotta
       jäsenvaltioiden olisi mahdollista hyväksyä asetuksessa (EU) 2021/953 säädetyin
       edellytyksin covid-19-todistukset, jotka Irlanti myöntää alueellaan laillisesti
       oleskeleville tai asuville kolmansien maiden kansalaisille matkustamisen
       helpottamiseksi jäsenvaltioiden alueella, Irlannin olisi myönnettävä näille kolmansien
       maiden kansalaisille EU:n digitaalista koronatodistusta koskevan luottamuskehyksen
       vaatimukset täyttäviä covid-19-todistuksia. Irlannin ja muiden jäsenvaltioiden olisi
       vastavuoroisesti hyväksyttävä toistensa tämän asetuksen soveltamisalaan kuuluville
       kolmansien maiden kansalaisille myöntämät todistukset.
   (8) Bulgarian, Kroatian, Kyproksen ja Romanian osalta tällä asetuksella kehitetään niitä
       Schengenin säännöstön määräyksiä, joita tarkoitetaan vuoden 2003 liittymisasiakirjan
       3 artiklan 1 kohdassa, vuoden 2005 liittymisasiakirjan 4 artiklan 1 kohdassa ja vuoden
       2011 liittymisasiakirjan 4 artiklan 1 kohdassa.
   (9) Islannin ja Norjan osalta tällä asetuksella kehitetään niitä Schengenin säännöstön
       määräyksiä, joita tarkoitetaan Euroopan unionin neuvoston sekä Islannin tasavallan ja
       Norjan kuningaskunnan välisessä sopimuksessa viimeksi mainittujen osallistumisesta
       Schengenin säännöstön täytäntöönpanoon, soveltamiseen ja kehittämiseen ja jotka
       kuuluvat neuvoston päätöksen 1999/437/EY17 1 artiklan C kohdassa tarkoitettuun
       alaan.
   16
       Neuvoston päätös, tehty 28 päivänä helmikuuta 2002, Irlannin pyynnöstä saada osallistua joihinkin
       Schengenin säännöstön määräyksiin (EYVL L 64, 7.3.2002, s. 20).
   17
       Neuvoston päätös, tehty 17 päivänä toukokuuta 1999, tietyistä Euroopan unionin neuvoston, Islannin
       tasavallan ja Norjan kuningaskunnan välillä näiden kahden valtion osallistumisesta Schengenin
FI                                                7                                                       FI
 ---pagebreak---    (10)    Sveitsin osalta tällä asetuksella kehitetään niitä Schengenin säännöstön määräyksiä,
           joita tarkoitetaan Euroopan unionin, Euroopan yhteisön ja Sveitsin valaliiton välisessä
           sopimuksessa Sveitsin valaliiton osallistumisesta Schengenin säännöstön
           täytäntöönpanoon, soveltamiseen ja kehittämiseen ja jotka kuuluvat päätöksen
           1999/437/EY 1 artiklan C kohdassa, luettuna yhdessä neuvoston päätöksen
           2008/146/EY18 3 artiklan kanssa, tarkoitettuun alaan.
   (11)    Liechtensteinin osalta tällä asetuksella kehitetään niitä Schengenin säännöstön
           määräyksiä, joita tarkoitetaan Euroopan unionin, Euroopan yhteisön, Sveitsin
           valaliiton ja Liechtensteinin ruhtinaskunnan välisessä pöytäkirjassa Liechtensteinin
           ruhtinaskunnan liittymisestä Euroopan unionin, Euroopan yhteisön ja Sveitsin
           valaliiton väliseen sopimukseen Sveitsin valaliiton osallistumisesta Schengenin
           säännöstön täytäntöönpanoon, soveltamiseen ja kehittämiseen ja jotka kuuluvat
           päätöksen 1999/437/EY 1 artiklan C kohdassa, luettuna yhdessä neuvoston päätöksen
           2011/350/EU19 3 artiklan kanssa, tarkoitettuun alaan.
   (12)    Covid-19-pandemiaan liittyvän tilanteen kiireellisyyden vuoksi tämän asetuksen olisi
           tultava voimaan kolmantena päivänä sen jälkeen, kun se on julkaistu Euroopan
           unionin virallisessa lehdessä.
   (13)    Euroopan tietosuojavaltuutettua ja Euroopan tietosuojaneuvostoa on kuultu Euroopan
           parlamentin ja neuvoston asetuksen (EU) 2018/172520 42 artiklan mukaisesti, ja ne
           ovat antaneet yhteisen lausunnon […],
   OVAT HYVÄKSYNEET TÄMÄN ASETUKSEN:
                                                        1 artikla
   Korvataan asetuksen (EU) 2021/954 3 artikla seuraavasti:
                                                       ”3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan
   unionin virallisessa lehdessä.
   Sitä sovelletaan 1 päivästä heinäkuuta 2021 niin kauan kuin asetusta (EU) 2021/953
   sovelletaan.”
           säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista
           soveltamissäännöistä (EYVL L 176, 10.7.1999, s. 31).
   18
           Neuvoston päätös, tehty 28 päivänä tammikuuta 2008, Euroopan unionin, Euroopan yhteisön ja Sveitsin
           valaliiton välisen, Sveitsin valaliiton osallistumista Schengenin säännöstön täytäntöönpanoon,
           soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL
           L 53, 27.2.2008, s. 1).
   19
           Neuvoston päätös, annettu 7 päivänä maaliskuuta 2011, Liechtensteinin ruhtinaskunnan liittymisestä
           Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin
           valaliiton osallistumista Schengenin säännöstön täytäntöönpanoon, soveltamiseen ja kehittämiseen,
           Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä
           tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten
           poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
   20
           Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018,
           luonnollisten henkilöiden suojelusta unionin toimielinten, elinten ja laitosten suorittamassa
           henkilötietojen käsittelyssä ja näiden tietojen vapaasta liikkuvuudesta sekä asetuksen (EY)
           N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
FI                                                          8                                                    FI
 ---pagebreak---                                              2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan
   unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa
   perussopimusten mukaisesti.
   Tehty Brysselissä
   Euroopan parlamentin puolesta              Neuvoston puolesta
   Puhemies                                   Puheenjohtaja
FI                                               9                                                FI